ΣΤΟ ΜΑΝΧΑΤΑΝ
ΥΠΑΡΧΟΥΝ ΔΥΟ ΟΜΑΔΕΣ ΝΤΕΤΕΚΤΙΒ ΠΟΥ ΕΡΕΥΝΟΥΝ ΑΝΘΡΩΠΟΚΤΟΝΙΕΣ:
ΤΟ ΒΟΡΕΙΟ ΚΑΙ ΤΟ ΝΟΤΙΟ ΜΑΝΧΑΤΑΝ.
ΕΡΕΥΝΟΥΝ ΤΙΣ ΠΙΟ ΕΙΔΕΧΘΕΙΣ ΚΑΙ ΔΥΣΚΟΛΕΣ ΥΠΟΘΕΣΕΙΣ.
ΑΥΤΕΣ ΕΙΝΑΙ ΟΙ ΙΣΤΟΡΙΕΣ ΤΟΥΣ.
10 ΜΑΪΟΥ 2001
7:30 Μ.Μ.
Όταν με ενημέρωσαν,
είπαν "Στο Κάρνεγκι Ντέλι. Έχεις πενταπλή ανθρωποκτονία".
Πέντε θύματα.
Όταν φτάσαμε στο σημείο, υπήρχε πολύς κόσμος απ' έξω.
Το εστιατόριο ήταν φίσκα.
Η αστυνομία το έκλεισε.
Θέλαμε το πλήθος εκεί για να τους ανακρίνουμε.
Προσπαθούσαμε να βρούμε μάρτυρες.
Πήγα εκεί και με ενημέρωσαν οι ντετέκτιβ.
Στο σημείο, υπήρχαν τρεις σοβαρά τραυματίες και δύο νεκροί.
Τρία άτομα που πιθανότατα θα πήγαιναν στα Επείγοντα.
Δεν το χωρά ο νους ότι ήταν εκεί,
άκουγαν τους πυροβολισμούς και ήξεραν ότι ήταν οι επόμενοι.
Στη Νέα Υόρκη δεν σκοτώνεις πέντε άτομα.
Θα σε καταδιώξουν.
Θα σε βρουν.
Κάθε υπόθεση αφαιρεί λίγο απ' την ψυχή σου.
Αυτήν τη δουλειά την κάνεις μόνο αν νοιάζεσαι πραγματικά.
Θες να μάθεις την αλήθεια.
Αυτό κάνουν οι ντετέκτιβ.
Μ' αρέσει να μαθαίνω για το παρασκήνιο.
Τι συνέβη πραγματικά;
Οι οικογένειες θέλουν να ξέρουν ποιος σκότωσε τον άνθρωπό τους.
Αυτό κάνω.
Στη Νέα Υόρκη,
η Αστυνομία Νέας Υόρκης…
Αυτό είναι.
ΑΝΘΡΩΠΟΚΤΟΝΙΕΣ: ΝΕΑ ΥΟΡΚΗ
Λατρεύω τη Νέα Υόρκη.
Μεγάλωσα στο Άλφαμπετ Σίτι, στη 10η οδό,
σε εργατικές κατοικίες.
Οι γονείς μου ήταν πολύ αυστηροί.
Δεν μου επέτρεπαν ποτέ να κάνω τίποτα.
ΤΑΪΜΣ ΣΚΟΥΕΡ
Κάναμε κοπάνα στο λύκειο και πηγαίναμε σινεμά στη 42η οδό.
Ήταν πολύ κακόφημη περιοχή για πολύ καιρό.
Είχε σόου κλειδαρότρυπας,
οι παιδόφιλοι ήταν στα ουφάδικα.
Αλλά είχε χρώμα. Είχε ζωή.
Και είχε πολλή δουλειά για μένα, δυστυχώς.
Όταν έγινα αστυνομικός, υπήρχε πολύ έγκλημα.
Οι αστυνομικοί που έπιασαν δουλειά τη δεκαετία του '80
καθάρισαν τους δρόμους τη δεκαετία του '90.
Το 2001,
το Μπρόντγουεϊ ήταν στο απόγειό του.
Τα θέατρα ήταν γεμάτα κόσμο κάθε βράδυ.
Το Κάρνεγκι Ντέλι έσφυζε από δουλειά. Ο κόσμος έκανε ουρές.
Έντονα χρώματα, κόσμος.
Τουρίστες έχαναν τα σαγόνια τους από τα τεράστια σάντουιτς.
Ήταν δίπλα στο θέατρο όπου ο Λέτερμαν έγραφε την εκπομπή.
Ο κόσμος συνέρρεε. Ήταν ορόσημο.
Ήταν Πέμπτη.
Είχα τελειώσει τη βάρδιά μου.
Ήμουν στο γήπεδο μπέιζμπολ,
ως προπονητής στον αγώνα του γιου μου.
Μου τηλεφώνησαν μόλις τελείωσε.
Όταν μου είπαν ότι είναι στο Μίντταουν
και μου ανέφεραν το ορόσημο Κάρνεγκι Ντέλι,
έπρεπε να πάω αμέσως.
Εκ των υστέρων, έπρεπε να είχα φορέσει σακάκι.
Πήγα με σορτς και κοντομάνικο μπλουζάκι.
Το έγκλημα σ' εκείνο το κτήριο
είχε γίνει στο ρετιρέ, όχι στο εστιατόριο.
Στον πέμπτο όροφο έγιναν όλα.
Μιλήσαμε με τον διαχειριστή και τους γείτονες.
Ρωτήσαμε στη γειτονιά μήπως ήξεραν τα θύματα.
Οι πληροφορίες από το εστιατόριο…
Ταυτοποιήσαμε την Τζένιφερ Στολ.
Ήταν το διαμέρισμά της.
Θυμάμαι να στέκομαι στην είσοδο της πολυκατοικίας
και είδα κάποιον να κατεβαίνει και να βγάζει φωτογραφίες.
Δεν τους ήξερα όλους προσωπικά στη Σήμανση,
αλλά τους ήξερα, ήμουν αρκετό καιρό στο σώμα,
και σκέφτηκα,
"Δεν είδα το αμάξι της Σήμανσης. Ποιος είναι ο αυτός;"
Θυμάμαι ότι έγινε κάπως έτσι. Τον ρώτησα ποιος είναι.
Και τι έκανε στο σημείο.
Δεν ήταν στη Σήμανση. "Ποιος είσαι, τότε;"
"Είμαι ο φωτογράφος του διοικητή".
Θα σου πω τι είπα. Αν θες, βάλε μπιπ.
"Χέστηκα ποιος είσαι. Τσακίσου φύγε από δω".
Ο Παρίνο δεν γλείφει.
Όλοι έχουν περιέργεια σε τέτοιες υποθέσεις.
Αλλά όταν είσαι επικεφαλής,
τους διώχνεις όλους απ' τον τόπο του εγκλήματος.
Ανεβαίνουμε πάνω και μέσα στο διαμέρισμα, στο πάτωμα,
υπήρχαν δύο πτώματα μπρούμυτα,
με τα χέρια πίσω από την πλάτη,
δεμένα με ταινία, και με μια σφαίρα στο κεφάλι.
Δεν είχε γίνει διάρρηξη.
Η πόρτα δεν είχε σπάσει.
Αυτό σου δίνει ένα στοιχείο.
Η Μπάρμπαρα Μπούτσερ ήταν σαν να είχες άλλον έναν ντετέκτιβ,
αλλά έναν ντετέκτιβ που ήξερε πιο πολλά από σένα.
Ήμουν ιατροδικαστής,
δούλευα για την Ιατροδικαστική Υπηρεσία της Νέας Υόρκης.
Πηγαίνουμε στο σημείο και εξετάζουμε το πτώμα.
Μαζί με την αστυνομία.
Ο τόπος του εγκλήματος είναι δικός τους. Το πτώμα, δικό μου.
Τέσσερα άτομα.
Τα είχαν βάλει στη σειρά και τα είχαν πυροβολήσει.
Ένα, δύο, τρία, τέσσερα.
Το αίμα σχημάτιζε ένα ορθογώνιο,
στο πάτωμα του σαλονιού.
Υπήρχαν κηλίδες αίματος
εκεί όπου τα δύο άτομα τα είχαν απομακρύνει οι τραυματιοφορείς.
Φωτογράφισα τις πληγές και τα δεσμά.
Χέρια πίσω από την πλάτη, δεμένοι αστράγαλοι, τέτοια πράγματα.
Ένας ντετέκτιβ μού είπε
"Να σε πάμε εκεί που έγινε ο πρώτος πυροβολισμός,
στο πρώτο θύμα".
Ήταν η Τζένιφερ Στολ.
ΤΖΕΝΙΦΕΡ ΣΤΟΛ
Κάποιος μου είπε ότι ήταν η ιδιοκτήτρια του διαμερίσματος
και την απομάκρυναν επειδή είχε σφυγμό ακόμα.
Ακόμα και χωρίς πτώμα,
πρέπει να συγκεντρώσω ό,τι αποδείξεις μπορώ,
ό,τι στοιχεία μπορώ για το άτομο,
εφόσον είναι πιθανό να πεθάνει.
Πήγαμε σε ένα μικρό στούντιο ηχογράφησης.
Είχε μια υπέροχη γωνιά δημιουργικότητας.
Θα την ήθελα κι εγώ.
ΕΔΩ ΠΥΡΟΒΟΛΗΣΑΝ ΤΗΝ ΤΖΕΝΙΦΕΡ
Και…
Στιγμιαία με πλημμύρισε θλίψη.
Υπήρχε αίμα σ' εκείνο το μικρό,
όμορφο στούντιο.
Δεν ήταν ωραίο.
Πρέπει να προσέχεις να μη σε παρασύρουν τα συναισθήματά σου.
Οπότε, κατευθείαν…
Μαζεύουμε τη στενοχώρια. Κλείνουμε τελείως τον διακόπτη.
Συνεχίζουμε τη δουλειά.
Θυμάμαι που μπήκα στο διαμέρισμα.
Ήταν εμφανές ότι επρόκειτο για χώρο εργασίας.
Εδώ δεν επρόκειτο για πώληση νοθευμένης μαριχουάνας σε μικροποσότητες.
Πωλούσε μαριχουάνα υψηλής ποιότητας.
Έλειπαν ναρκωτικά και λεφτά.
Θα εικάζαμε ότι ήταν ληστεία που στράβωσε.
Αλλά το ότι πέντε άτομα ήταν δεμένα, στο πάτωμα,
είναι ασυνήθιστο, ειδικά στο Μίντταουν.
Δεν συμβαίνουν αυτά εκεί.
Τους είχαν πυροβολήσει πίσω στο κεφάλι, σε εν ψυχρώ εκτέλεση.
Ίσως ήταν προσωπικές διαφορές ή ενδοοικογενειακή βία,
ίσως η Τζένιφερ είχε διαφορές με τον φίλο της ή με κάποιον άλλον.
Δεν ήταν σημαντικό που η Τζένιφερ Στολ πουλούσε μαριχουάνα,
αν και ήταν παράνομη τότε.
Μας ένοιαζε που είχαν πυροβολήσει πέντε άτομα.
Τα ΜΜΕ έπεσαν με τα μούτρα εξαρχής.
Το πήραν πρέφα το ίδιο βράδυ.
10:00 Μ.Μ. 2 ΩΡΕΣ ΜΕΤΑ ΤΙΣ ΑΝΘΡΩΠΟΚΤΟΝΙΕΣ
Ντετέκτιβ και Σήμανση αναζητούν στοιχεία
μετά τον θάνατο δύο αντρών και μίας γυναίκας
και τον τραυματισμό ενός άντρα και μίας γυναίκας.
Μου τηλεφώνησε μια φίλη και μου είπε "Μιτς, άνοιξε την τηλεόραση.
Είδες ειδήσεις; Έπεσαν πυροβολισμοί στης Τζεν".
Είχαν έκτακτα δελτία.
Μακελειό στο Κάρνεγκι Ντέλι.
…πυροβολισμοί μέσα στο κτήριο…
…φιμωμένοι με ταινία.
Είχε σπάσει το δάχτυλο κι είχε κάνει επέμβαση.
Φαινόταν ο γύψος στο χέρι της. Ήξερα ότι ήταν η Τζεν.
Ήξερα ότι ήταν εκείνη.
Η πίεση απ' τα ΜΜΕ έφερε πόρους. Βοήθησε πολύ.
Η αστυνομία του Μανχάταν χωρίζεται
σε Βόρειο και Νότιο Μανχάταν.
Το όριο είναι η 59η οδός.
Το Νότιο Μανχάταν αναλαμβάνει ό,τι γίνεται νότια της 59ης οδού,
μέχρι και το πάρκο Μπάτερι, ως το ποτάμι.
Κάθε διαμέρισμα έχει αρκετά αστυνομικά τμήματα.
Κάθε τμήμα έχει μια ομάδα ντετέκτιβ.
Οι ομάδες Ανθρωποκτονιών παρέχουν στήριξη
όταν προκύπτει υπόθεση ανθρωποκτονίας στα αστυνομικά τμήματα.
Η υπόθεση ανατέθηκε στο τμήμα του Βόρειου Μίντταουν.
Στο Ανθρωποκτονιών του Ν. Μανχάταν.
Χρειάζεσαι προσωπικό. Έτσι συλλέγεις πολλές πληροφορίες.
Να πάει και το Ανθρωποκτονιών του Β. Μανχάταν.
Εμείς τους βοηθούσαμε συνήθως.
Ποτέ εκείνοι εμάς.
Αυτούς του Νότιου Μανχάταν τούς λέγαμε μαλθακούς.
Αυτοί του Βόρειου Μανχάταν ήταν πιο σκληροί. Υπήρχε κόντρα.
Άλλαξα γνώμη όταν δούλεψα στο Ν. Μανχάταν.
Έπρεπε να χρησιμοποιείς το μυαλό και τις ερευνητικές ικανότητές σου
διότι πολλές υποθέσεις ήταν ανθρωποκτονίες ανάμεσα σε αγνώστους.
Οι δράστες προέρχονται από Νιου Τζέρσι, Μπρούκλιν, Κουίνς, από οπουδήποτε.
Αυτόπτες μάρτυρες είχαν δει ένα κόκκινο αμάξι να απομακρύνεται.
Κοντά στο εστιατόριο.
Όταν αυτές οι πληροφορίες συνδυάζονται,
ή θα ταιριάξουν με όσα δείχνει η έρευνα
ή θα απορριφθούν.
Όλα πρέπει να τα εξετάζεις.
Καλύπτουμε όλα τα μέτωπα για να μάθουμε ό,τι μπορούμε.
Ταυτοποιήσαμε τη Στολ. Ήταν το διαμέρισμά της.
Μετά έπρεπε να ταυτοποιήσουμε τα θύματα.
Πρώτα πρέπει να ταυτοποιήσεις τα άτομα
πριν βρεις καν τι συνέβη.
Κάνεις θυματολογία. Εξετάζεις το υπόβαθρό τους.
Είχαμε βάση δεδομένων με συμμορίες. Ελέγχεις αν είναι εκεί.
Ρωτάς τη Δίωξη μήπως ξέρουν κάποιο από τα άτομα.
Ψευδώνυμα, αριθμούς τηλεφώνων.
Οι νεκροί ήταν ο Στίβεν Κινγκ και ο Τσαρλς Χέλιγουελ.
Η Τζένιφερ δεν τα κατάφερε.
Πέθανε λίγες ώρες αργότερα.
Πυροβολισμός στο κεφάλι.
Οι άλλοι δύο, σαν από θαύμα,
αν και τους είχαν πυροβολήσει στο κεφάλι, επέζησαν.
Νιώθω λες και κάποιος με προστάτευε.
Καταλαβαίνετε;
Ότι ήταν μαζί μου η μητέρα μου, κάτι τέτοιο.
Ο Θεός από τη μία κι η μητέρα μου από την άλλη.
Γιατί…
Ναι, κινδύνεψα πολύ.
Με πυροβόλησαν στη δεξιά πλευρά,
πίσω από το αφτί, κάτω από τα μαλλιά.
Η σφαίρα βγήκε κάτω από το ινιακό οστό.
Ουσιαστικά, πήγε περιμετρικά του κρανίου και βγήκε.
Ήμουν πολύ τυχερός.
Αν το είχε διαπεράσει, μάλλον δεν θα ήμουν εδώ.
Δεν έφυγα από τη θέση μου γιατί δεν ήξερα…
Ήμουν σε μια μεγάλη λίμνη αίματος.
Δεν ήξερα αν θα σφήνωνα…
Αν η σφαίρα ήταν στο κρανίο, αν τη σφήνωνα εκεί, ή…
Ή αν θα πέθαινα, δεν ήξερα.
Οπότε, έμεινα εκεί που ήμουν.
Όταν νόμιζα ότι είχαν φύγει,
έβγαλα την υφασμάτινη ταινία από τα χέρια μου,
πήρα το κινητό απ' την τσέπη μου και κάλεσα την Άμεση Δράση.
Συνέχισα να τηλεφωνώ.
Δεν ξέρω, ήθελα να αποχαιρετήσω μερικούς φίλους μου.
Οι δύο που επέζησαν…
Προσπαθούσαμε να τους πάρουμε κατάθεση.
Οι ντετέκτιβ ήταν εκεί απ' όταν έφτασα στο νοσοκομείο.
Τους είπα ό,τι ήξερα.
Ό,τι είδα, δηλαδή.
Μάθαμε ότι τα θύματα ήταν καλλιτέχνες του θεάτρου.
Μία από τους επιζήσαντες ήταν η μνηστή ενός αποθανόντα.
ΡΟΖΕΜΟΝΤ ΝΤΕΪΝ - ΤΣΑΡΛΣ "ΤΡΕΪ" ΧΕΛΙΓΟΥΕΛ ΑΡΡΑΒΩΝΙΑΣΜΕΝΟΙ
Είπα στον αστυνομικό "Η Τζεν με σύστησε σε Ρόζεμοντ και Τρέι.
Ήταν από το Σεντ Τζον".
Κάθονταν και έπιναν κρασί.
Μου είπε να πιω μαζί τους. Το έκανα.
Εγώ θα πήγαινα εκεί για να την κουρέψω και να πάρω χόρτο.
Είμαι κομμωτής. Κάναμε ανταλλαγή.
Μετά από 15 λεπτά περίπου, χτύπησε το θυροτηλέφωνο.
Θυμάμαι αμυδρά να έρχονται δύο άτομα,
αλλά από το μέγεθός τους φαινόταν…
Ο ένας ήταν πιο ψηλός και ωραίος από τον άλλον.
Δεν τους είχα ξαναδεί.
Ο ψηλός έβγαλε ένα όπλο από τη μέση
και είπε
"Πέστε στο πάτωμα και τα χέρια πίσω απ' την πλάτη".
Έκανα αυτό που είπαν και…
Νόμιζα ότι έτσι δεν θα χειροτέρευαν τα πράγματα, αλλά…
Ο ένας πήγε την Τζένιφερ στο άλλο δωμάτιο.
Θυμάμαι να λέει
"Πάρε ό,τι θες. Μην πειράξεις τους φίλους μου".
Τότε άκουσα τον πρώτο πυροβολισμό.
Τη σκότωσε εκεί ακριβώς.
Δεν την άκουσα ξανά μετά από τότε.
Οπότε, σκέφτηκα…
Τότε κατάλαβα…
"Αυτό ήταν".
Σκέφτηκα ότι…
Ότι δεν γινόταν αλλιώς.
Στη Ν. Υόρκη,
δεν ενημερώνουμε τηλεφωνικώς για θανάτους, αλλά κατά πρόσωπο.
Πρέπει να πας στο σπίτι τους μες στη νύχτα ή τη μέρα
και να τους πεις ότι ο συγγενής τους πέθανε.
Αυτό είναι το πιο δύσκολο.
Τα λόγια δεν βγαίνουν εύκολα,
όταν πρέπει να πεις ότι ο αγαπημένος τους δολοφονήθηκε.
Έτσι, τραγικά και χωρίς λόγο…
Σε ξεπερνάει, νομίζω.
Κι απλώς…
Σ' επηρεάζει κι εσένα, όταν το ακούν για πρώτη φορά.
Οπότε, είναι…
Ναι. Δεν είναι εύκολο.
-Το μάθαμε στις 11 Μαΐου. -Στις 11.
Οι γονείς μου ήταν στο Κέιπ Κοντ. Η αστυνομία πήγε σπίτι.
Η μαμά πότιζε τα λουλούδια με το μπουρνούζι, και δύο…
Στις έξι το πρωί.
Δύο αστυνομικοί έφτασαν και τη ρώτησαν "Είσαι η Κάρεν Χέλιγουελ;"
Είπε ότι είχε ένα πολύ κακό προαίσθημα.
Τη ρώτησαν αν ήταν εκεί ο άντρας της.
Ήταν. Κάθισαν μαζί τους και τους είπαν ότι ο Τρέι ήταν νεκρός.
Ναι.
Οι ζωές μας άλλαξαν για πάντα εκείνη τη μέρα.
Σε δύο μέρες, θα είχε γενέθλια. Είχαν βγει οι πασχαλιές.
Λάτρευε τις πασχαλιές.
Γεννήθηκε και πέθανε με πασχαλιές γύρω του.
Όταν ήταν ολάνθιστες.
Ο Τρέι θα ερχόταν στη Ν. Υόρκη
για έναν γάμο και για να γνωρίσει τους γονείς της Ρόζεμοντ.
Θα έμεναν στο διαμέρισμα της Τζένιφερ Στολ πάνω από το Κάρνεγκι Ντέλι.
-Ναι. -Έτσι κατέληξαν εκεί.
Τους συμπονώ πολύ.
Η Ρόζεμοντ πήγε να δει την Τζεν,
αλλά στενοχωριέμαι επειδή ο Τρέι δεν ήξερε καλά την Τζεν.
Ήταν ο φίλος μιας φίλης κι έκαναν παρέα.
Στην υπόθεση, συλλέξαμε 18 δαχτυλικά αποτυπώματα
από το διαμέρισμα και την κουπαστή.
Αλλά δεν βρήκαμε κάλυκες.
Αυτό σημαίνει κάτι.
Πέντε πυροβολισμοί. Κανένας κάλυκας.
Μάλλον πρόκειται για περίστροφο.
Ίσως πέταξαν το όπλο στον υπόνομο.
Καλέσαμε την Αποχέτευση.
Ψάξαμε τα σκουπίδια. Βάλαμε να ψάξουν τους κάδους στον δρόμο.
Κάνουμε ό,τι μπορούμε για να συλλέξουμε πληροφορίες.
Στη σκάλα υπήρχε μια κάμερα παρακολούθησης.
Τη βρήκαν εκείνο το βράδυ.
Το βίντεο έδειχνε δύο μαύρους άντρες.
Ο ένας είχε ράστα και φορούσε φούτερ κι ο άλλος είχε κοντά μαλλιά.
Στην καριέρα μου,
στις εκατοντάδες ανθρωποκτονίες που έχω ερευνήσει,
μόνο άλλη μία υπόθεση είχε πλάνα από κάμερα.
Εξεπλάγην όταν είδα το βίντεο.
Είπα "Κάτσε! Αυτό είναι πολύ καλό!"
Ξέραμε ότι ήταν ύποπτοι.
Θέλαμε να τους βρούμε και να τους μιλήσουμε.
Το περιστατικό συνέβη στις 7:30 μ.μ.
Ερευνούσαμε για ώρες στο ίδιο μέρος.
Στο διαμέρισμα, υπήρχε ένας τηλεφωνητής που αναβόσβηνε.
Παίξαμε την κασέτα.
Η φίλη της ρωτούσε αν είναι καλά.
Δεν είχε νέα της και αναρωτιόταν πού ήταν.
Είχα πάρει στο σπίτι της Τζένιφερ ενώ γίνονταν οι δολοφονίες.
Έπρεπε να μιλήσουμε με τη φίλη της, να τη ρωτήσουμε γιατί ανησυχούσε.
Γιατί ανησυχούσε που η Τζένιφερ δεν απαντούσε;
11:00 Π.Μ. 15 ΩΡΕΣ ΜΕΤΑ ΤΙΣ ΑΝΘΡΩΠΟΚΤΟΝΙΕΣ
Το πρωινό της 11ης Μαΐου,
ήρθαν στο σπίτι μου ντετέκτιβ από το Ανθρωποκτονιών.
Ήταν λες και είχαν βγει από το πλατό του NYPD Blue.
Μου έκαναν ερωτήσεις για την επιχείρησή της.
Τους είπα "Εκεί μαζευόμασταν".
Φίλοι άραζαν εκεί. Διάφοροι κάπνιζαν, μιλούσαν.
Γνώριζες διάφορους που περνούσαν από εκεί,
αλλά δεν γινόμασταν και φίλοι.
Η Τζένιφερ πουλούσε χόρτο
για να στηρίξει την τέχνη της.
Ήταν μια ηθοποιός που είχε παίξει στο Dirty Dancing.
Αλλά τότε την ενδιέφερε η μουσική,
πιο πολύ απ' τον χορό και την υποκριτική.
Πουλούσε μαριχουάνα από το στούντιο ηχογράφησης.
Επίσης, καλούσε φίλους και ηχογραφούσαν μαζί τραγούδια.
Όσοι μπαινόβγαιναν στο διαμέρισμα της Τζένιφερ
ήταν φίλοι της.
Ο κόσμος αυξανόταν.
Της φαινόταν χάος ενίοτε. Δυσκολευόταν να το κουμαντάρει.
Ερχόταν πολύς κόσμος.
Πού και πού, είχε κάποιον φίλο που υποδεχόταν τους επισκέπτες.
Ο Στίβεν δούλευε εκείνο το βράδυ.
Υποδεχόταν τους επισκέπτες.
Πουλούσε σε φίλους και σε άτομα που ήξερε από τον χώρο.
Συναναστρεφόταν διάσημους.
Κωμικούς από το Saturday Night Live.
Έλεγχε καλά τους πελάτες της. Τους ήξερε προσωπικά.
Αν έλεγες "Με έστειλε ο τάδε",
δεν θα έμπαινες στο διαμέρισμα.
Ήταν πολύ προσεκτική.
Ήταν πολύ δύσκολο για εμάς, τους φίλους της.
Αν ήθελαν κάτι από την Τζεν,
θα τους το είχε δώσει.
Δεν υπήρχε λόγος να πυροβολήσουν πέντε άτομα.
Είδα την Τζεν λίγες μέρες πριν τη δολοφονήσουν.
Ήταν πολύ αναστατωμένη.
Η Τζένιφερ είχε μαλώσει με τον φίλο της.
Προσπάθησε να φύγει, την άρπαξε απ' το χέρι
κι έτσι έσπασε το δάχτυλό της.
Ένας από τους υπόπτους ήταν μαύρος άντρας με ράστα.
Ένιωσα πολύ σίγουρη
ότι την είχε σκοτώσει ο φίλος της,
επειδή ταίριαζε με την περιγραφή.
Με όσα μας είπε η Μπάρμπαρα,
μάθαμε το όνομα του φίλου της Τζένιφερ Στολ.
Έπρεπε να τον ανακρίνουμε.
Υπήρχε θέμα ενδοοικογενειακής βίας.
Έπρεπε να βεβαιωθούμε ότι δεν εμπλεκόταν στη δολοφονία.
Ήμουν σίγουρος ότι δεν ήταν αυτός.
Δεν του έμοιαζε καθόλου.
Τον είχα γνωρίσει, ήταν καλός μαζί μου.
Δεν νομίζω ότι θα έκανε κάτι τέτοιο.
Ανακρίναμε τον φίλο της Τζένιφερ,
αλλά τον αποκλείσαμε με βάση τα όσα μας είπε
για το πού ήταν, τι έκανε.
Ξέραμε ότι δεν ήταν ο δράστης.
Όταν μου τηλεφώνησε,
είπε "Αναγκάστηκα να πάρω δικηγόρο. Όλοι νόμιζαν ότι το έκανα εγώ".
Είπα "Ναι, νόμιζα ότι το έκανες εσύ".
Μου είπε "Πώς μπόρεσες να σκεφτείς ότι το έκανα εγώ;
Εγώ την αγαπούσα!"
Είπα "Μα μαλώνατε.
Είχε σπασμένο δάχτυλο
κι είπαν ότι είδαν έναν μαύρο άντρα με ράστα".
Είπα "Ποιον να σκεφτόμουν;"
Είπε "Σκέφτηκες ότι θα της έκανα κακό;"
Του ζήτησα συγγνώμη.
Όταν πήρα εξιτήριο απ' το νοσοκομείο,
μου είπαν ότι η Ρόζεμοντ θα έμενε για καιρό ακόμα
κι ότι η σφαίρα είχε σφηνωθεί στο σαγόνι της.
Δεν γνωριζόμασταν.
Ήμασταν κι οι δύο θύματα μιας φριχτής περίπτωσης.
Εκείνη χειρότερα από μένα, δηλαδή…
Έχασε τον…
Τον σύντροφό της, οπότε…
Δεν το διανοούμαι καν.
Ως εισαγγελέας,
πρέπει να μάθω όσες πληροφορίες μπορώ,
όσο πιο γρήγορα μπορώ,
αλλά να έχω και υπόψη μου
ότι είναι τραυματικό να συζητούν λεπτομερώς
κάτι που θέλουν να ξεχάσουν.
Μίλησα με τη Ρόζεμοντ δύο μέρες μετά.
Περιέγραψε πώς ο ήχος από τους πυροβολισμούς
ερχόταν όλο και πιο κοντά της
κι ότι εκείνη είχε σειρά μετά.
Άκουσε τον πυροβολισμό που σκότωσε
τον μνηστήρα της, τον Τσαρλς Χέλιγουελ.
Δεν το χωρά ο νους ότι ήταν εκεί,
άκουγαν τους πυροβολισμούς και ήξεραν ότι ήταν οι επόμενοι.
Ας ήταν το τελευταίο που θα έκανε.
Θα γυρνούσε και θα έβλεπε ποιος τη σκότωσε.
Μετακινήθηκε και γύρισε το κεφάλι της
μια στιγμή πριν την πυροβολήσουν.
Αυτό ίσως της έσωσε τη ζωή.
Η Ρόζεμοντ είπε ότι στο θυροτηλέφωνο
είχε απαντήσει ο Στίβεν Κινγκ.
Άκουσε τον Στίβεν Κινγκ να λέει "Ο Σον είναι"
στην Τζένιφερ.
Η Τζένιφερ είπε "Εντάξει, άνοιξέ του".
Εκείνη τη στιγμή, είχαμε το όνομα "Σον".
Δεν είχαμε επώνυμο,
αλλά είχαμε το μικρό όνομα του ενός υπόπτου.
12 ΜΑΪΟΥ 2001 2 ΗΜΕΡΕΣ ΜΕΤΑ ΤΙΣ ΑΝΘΡΩΠΟΚΤΟΝΙΕΣ
Τα δύο βασικά στοιχεία που είχαμε
ήταν το όνομα "Σον"
και η ύπαρξη του βίντεο.
Με αυτά τα δύο έπρεπε να πορευτούμε.
Είχαμε συλλέξει αρκετά αποτυπώματα,
αλλά δεν ξέραμε τι ήταν, αν θα οδηγούσαν πουθενά
ή αν ήταν του διοικητή.
Ανέκριναν φίλους της, πολλούς που τους είχε πουλήσει χόρτο.
Ακολουθούσαν ό,τι στοιχεία είχαν,
μήπως συνδέονταν.
Ίσως κάποιος τους ήξερε ή ήξερε τον "Σον".
Όταν είδα το βίντεο, δεν αναγνώρισα τον Σον.
Πραγματικά, δεν ήξερα ποιος μπορεί να ήταν.
Όταν ψάχνουμε τον τόπο του εγκλήματος,
μετά την αρχική συλλογή στοιχείων,
επιστρέφουμε και ψάχνουμε στοιχεία,
που δεν συνδέονται με αποτυπώματα ή DNA, όπως χαρτιά και φωτογραφίες.
Βρήκαμε ένα βιογραφικό με τις πρώτες πληροφορίες για τον "Σον".
Ήταν βοηθός εξοπλισμού του Τζορτζ Κλίντον και των Parliament-Funkadelic.
Η Τζεν πάντα έφερνε σε επαφή ανθρώπους για να δημιουργούν.
Έπαιζε μεγάλο ρόλο σε ό,τι έκανε.
Πήγαν στη διεύθυνση που είχε ο Σον Σάλι στο βιογραφικό του.
Δεν έμενε εκεί. Είχε μετακομίσει.
Είχαμε εστιάσει στον Σον
και βρήκαμε πολλές διευθύνσεις στο Νιου Τζέρσι.
ΝΙΟΥ ΤΖΕΡΣΙ
Οι ντετέκτιβ είχαν επικοινωνήσει με σχεδόν όλα τα άτομα
που ήξερε στη ζωή του.
Ένα απ' αυτά τα άτομα
είδε το βίντεο από το Κάρνεγκι Ντέλι
και αναγνώρισε τον Σον Σάλι.
ΣΟΝ ΣΑΛΙ
Ήξερε και το δεύτερο άτομο που προσπαθούσαμε να ταυτοποιήσουμε.
Τον ήξερε με το ψευδώνυμο "Ντρε".
"ΝΤΡΕ"
Άρχισαν να τον ψάχνουν.
Πηγαίναμε σε σπίτια, μιλούσαμε στον κόσμο.
Και πάμε… Εγώ θυμάμαι ότι ήταν το σπίτι της κοπέλας του.
Ήξερε κάποιον Ντρε.
Τον φίλο της, με τον οποίο συζούσε, τον Αντρέ.
Ο Αντρέ δεν ήταν εκεί.
Μόνο εγώ είχα επαγγελματικές κάρτες. Γι' αυτό δίναμε τη δική μου.
20 ΜΑΪΟΥ 2001 10 ΗΜΕΡΕΣ ΜΕΤΑ ΤΙΣ ΑΝΘΡΩΠΟΚΤΟΝΙΕΣ
Πρωί Κυριακής, στις 20 του μήνα…
δεχόμαστε ένα τηλεφώνημα στο γραφείο.
Είναι ο Αντρέ.
Και θέλει να μας μιλήσει.
Κατά ειρωνεία της τύχης, ο Αντρέ Σμιθ ήρθε με ένα κόκκινο αμάξι
που ταίριαζε στην περιγραφή του αμαξιού
που ένας μάρτυρας είχε δει
κοντά στο σημείο όπου έγιναν οι φόνοι.
Όταν ήρθε ο Αντρέ Σμιθ,
ζητήσαμε να μας δώσει τα αποτυπώματά του.
Δέχτηκε και του τα πήραμε.
Υποθέτω ότι νόμιζε ότι θα το έπαιζε έξυπνος
ώστε να μη μας πει κάτι ενοχοποιητικό,
αλλά θα συνεργαζόταν μαζί μας.
Αυτός ήταν ο στόχος του μάλλον.
Οι δύο που του μίλησαν πρώτα τον κράτησαν για ώρες.
Ήταν ανώτεροί μας.
Του μιλούσαν για ώρες.
Εφόσον δεν έβγαζαν άκρη,
ανέλαβε η επόμενη ομάδα.
Ξεκούραστοι, είχαν κοιμηθεί.
Ήταν σαν να βάζεις συνέχεια αναπληρωματικούς,
μέχρι να βρεις αυτόν που κάνει το κλικ
και πας για σουτ.
Ο Μπίλι κι ο Τόμι Μπιντέλ αρχίζουν να του μιλάνε.
Αρνήθηκε ότι ήταν στο Μανχάταν, ότι ήταν στο διαμέρισμα,
αρνήθηκε ότι ήξερε τον Σον Σάλι.
Του έδειξα στιγμιότυπα από το βίντεο.
Το πρόσωπο του Αντρέ Σμιθ φαίνεται πεντακάθαρα.
Αλλά όχι, το αρνήθηκε.
Ήταν σαν το…
Όπως λέει και το τραγούδι του Σάγκι, "Δεν ήμουν εγώ".
Το αρνείται πολύ πειστικά, αλλά συνεχίζει να μιλάει.
Οι ντετέκτιβ αστειευόμαστε για τα λεγόμενα "επίπεδα άρνησης".
"Δεν ξέρω τι λες. Δεν ήμουν εκεί".
"Ξέρω τι λες, αλλά δεν ήμουν εκεί".
"Εκεί ήμουν, αλλά δεν το έκανα".
Και στο τέλος, "Ξέρω τι λες. Εκεί ήμουν, εγώ το έκανα".
Λοιπόν, του εξηγούμε τα επίπεδα άρνησης.
Κάποια στιγμή,
ταιριάξαμε τα αποτυπώματά του, ενώ ήταν στην αίθουσα,
με την ταινία.
Κι αυτό είναι πολύ σημαντικό,
γιατί μέχρι τότε πιθανολογούσαμε ότι ήταν στο σημείο.
Ήμασταν πεπεισμένοι ότι εμπλεκόταν,
αλλά δεν είχαμε απτές αποδείξεις που να τον τοποθετούν στο σημείο.
Όταν ανακρίνεις κάποιον, η αυτοπεποίθησή σου τονώνεται απίστευτα
όταν ξέρεις ότι έχεις δίκιο.
Τώρα μπορείς να πιέσεις παραπάνω τον ανακρινόμενο
επειδή ξέρεις ότι ήταν εκεί,
αντί να τον πιέσεις να σου πει κάτι που δεν ξέρεις.
Ήμασταν ώρες εκεί.
Δοκιμάσαμε διάφορες τακτικές γιατί δεν μιλούσε.
Ήταν σκληρός τύπος.
Έξι ντετέκτιβ τού είπαν "Έχουμε αποδείξεις"
κι αυτός συνέχιζε να το αρνείται, γαμώτο.
Με τον Τομ Μπιντέλ προσπαθούσαμε να βρούμε άλλη στρατηγική.
Μπήκε μέσα η Ίρμα.
Μας είπε "Σας πειράζει να πάω να του μιλήσω
τώρα που τρώει;"
Είπα "Όχι, Ίρμα. Ελεύθερα".
Σκέφτηκα "Νέο πρόσωπο".
Ό,τι μπορεί να αλλάξει τα πράγματα.
Να μπει μια γυναίκα, μήπως τον μαλακώσει.
Δεν ξέρω τον Αντρέ Σμιθ.
Δεν ξέρω ποιον ανακρίνω μέχρι να τον έχω απέναντί μου.
Τότε μπορώ να τον διαβάσω, να δω τι άνθρωπος είναι.
Σε τι αντιδράει.
Λέω "Μου θυμίζεις τον αδερφό μου".
Όντως μου θύμιζε τον αδερφό μου τον Ρούμπεν.
Τους μιλάω λίγο πιο προσωπικά στην αρχή
και μετά αρχίζω την ανάκριση.
Έχει αποτέλεσμα,
γιατί τους κάνω να νιώθουν άνετα.
Αλλά κάποιοι έχουν πει
"Η Ριβέρα μού χαμογέλασε και με μαχαίρωσε πισώπλατα".
Η Ίρμα έχει την ικανότητα να διαβάζει τον ύποπτο
και να καταλαβαίνει πού πρέπει να πατήσει
για να συνεχίσει και να πάρει τις απαντήσεις που θέλει.
Δεν με νοιάζει αν φοράς πανάκριβο κοστούμι
ή αν είσαι άστεγος και φοράς φόρμες και βρόμικα αθλητικά.
Το ίδιο μου κάνει. Σε όλους φέρομαι με σεβασμό.
Όσο κακοί κι αν είναι,
έχουν μέσα τους κάτι καλό, όπως και να 'χει.
Πρέπει να βρεις το καλό μέσα τους όταν τους ανακρίνεις.
"Πώς μεγάλωσες;" "Κι εγώ το ίδιο".
Δεν είχα τίποτα. Δεν είχα παιχνίδια. Δεν έκανα καν Χριστούγεννα.
Δεν είχαμε φαγητό.
Μεγάλωσα σε εργατική κατοικία. Τους καταλαβαίνω.
Ο Αντρέ Σμιθ ήταν πολύ ευγενικός.
Κάπως μειλίχιος.
Είπε ότι είχε μωρό.
"Έχεις μωρό;"
Ήξερα ότι αυτό θα τον μαλάκωνε.
Το χρησιμοποιώ.
Ξαφνικά, πρόσεξα ότι άλλαξε ο τόνος του.
Σήκωσε το κεφάλι του.
Έδειχνε ενδιαφέρον. Την άκουγε.
Τα μάτια του φωτίστηκαν λίγο.
Χτύπησε κάποια φλέβα.
Μου είπε ότι το έκανε επειδή χρειαζόταν πάνες για το παιδί.
Τότε σκέφτηκα ότι ήταν έτοιμος.
Του είπα "Θα ξανάρθουν. Είναι καλοί, είναι φίλοι μου.
Μίλα τους, να τους εμπιστευτείς".
Η Ίρμα μάς έκανε νόημα.
Διέκοψα τον Τόμι Μπιντέλ.
Έτρωγε μια σοκολάτα Suzy Q κι έπινε ένα Yoo-hoo,
που ήταν το βραδινό του συνήθως.
Του είπα "Πάμε, ρε βλάκα.
Πέτα τη σοκολάτα και πάμε.
Ο τύπος μιλάει. Πάμε να του τα βγάλουμε".
Ήταν μια ομαδική ανάκριση στα καλύτερά της.
Η Ίρμα έχτισε την προσωπική σύνδεση και τον ετοίμασε.
Η κρίσιμη στιγμή.
Παρατάει την άρνηση κι είναι έτοιμος να τα ξεράσει όλα.
Γνέφει καταφατικά ενώ του κάνω ερωτήσεις.
Κάναμε τον Αντρέ να μιλήσει.
Είπε ότι γνώρισε τον Σον Σάλι στο Νιούαρκ μέσω κοινού φίλου.
Ο Σον Σάλι έλεγε ότι περνούσε δύσκολα, δεν είχε λεφτά
κι είπε να ληστέψουν ένα μέρος που πουλούσε χόρτο στο Μανχάταν.
Στο τέλος, ο Αντρέ Σμιθ ανέφερε τους φόνους.
Σκόπευε να κλέψει το χόρτο και τα λεφτά.
Είπε "Είπα και στην κοπέλα
όταν είπε 'Μη μας κάνεις κακό',
της είπα ότι δεν έχω έρθει γι' αυτό".
Του έβαζε στην τσάντα τα λεφτά και το χόρτο.
Ο Αντρέ είδε ότι ο Σάλι δυσκολευόταν να τους δέσει.
Πήγε και του είπε "Μείνε εσύ μαζί της".
Άρχισε να τους βάζει ταινία και…
Είπε "Ο τύπος άρχισε να πυροβολεί".
Όταν είχαμε τη γραπτή κατάθεση
από την ομολογία του Αντρέ Σμιθ,
έμαθα ότι ο διοικητής είχε προσβληθεί
που είχα βάλει τον φωτογράφο του στη θέση του.
Είχε προσβληθεί επίσης που είχα πάει με σορτς και κοντομάνικο.
Τη μεθεπόμενη μέρα, ο διοικητής με έβγαλε από την υπόθεση.
Με μεταθέτουν στο 25ο τμήμα στο Χάρλεμ
και στην ομάδα εκεί.
Η Ίρμα μού είπε "Γράψε το όνομά του σε ένα χαρτί
και βάλε το στο παπούτσι σου
και πάτα τον για δέκα μέρες,
κι όλα θα πάνε καλά".
Η μητέρα του πατέρα μου πίστευε στη σαντερία.
Πίστευε πάρα πολύ.
Μου είχε πει ότι, όταν σε αδικεί κάποιος,
γράφεις το όνομά του σε ένα χαρτί…
Ξέρω ότι θα το κάνετε όλοι.
Βάζεις το χαρτί στο παπούτσι σου και τον πατάς.
Τον πατάς και του λες ότι δεν τον θες στον δρόμο σου.
Είναι δύσκολο να φύγεις γιατί η υπόθεση ήταν δική σου.
Αλλά δεν μπορώ να δίνω διαταγές στους ντετέκτιβ,
να υπονομεύω τον αρχηγό.
Πλέον άλλος έχει την ευθύνη.
Αν ζητήσουν τη συμβουλή σου, τέλεια.
Αλλά δεν τους συμβουλεύεις εσύ από μόνος σου.
Και για εκείνους είναι δύσκολο
γιατί ξέρουν ότι ο διοικητής σού έχει θυμώσει.
Δεν θέλουν να σου μιλήσουν, μην τους πάρει κι εκείνους η μπάλα.
Οπότε…
Με ανάγκασα να απομακρυνθώ εντελώς από την υπόθεση.
Ούτε στα μέσα δεν την παρακολουθούσα.
23 ΜΑΪΟΥ 2001 13 ΗΜΕΡΕΣ ΜΕΤΑ ΤΙΣ ΑΝΘΡΩΠΟΚΤΟΝΙΕΣ
Σκότωσαν τρεις ανθρώπους,
πυροβόλησαν δύο σε εν ψυχρώ εκτέλεση για 2.800 δολάρια.
Η Αστυνομία της Νέας Υόρκης έχει συλλάβει τον Αντρέ Σμιθ.
Τον δεύτερο ύποπτο υπεύθυνο γι' αυτά τα αποτρόπαια εγκλήματα,
τον οποίον οι ντετέκτιβ έχουν αναγνωρίσει ως τον Σον Σάλι,
να είστε σίγουροι ότι η Αστυνομία της Νέας Υόρκης
δεν θα σταματήσει μέχρι να τον συλλάβει
μαζί με τον συνεργό του.
Του προτείνω να ακολουθήσει το παράδειγμα του Αντρέ Σμιθ
και να παραδοθεί στο πλησιέστερο αστυνομικό τμήμα.
ΑΝΤΡΕ ΣΜΙΘ - ΣΟΝ ΣΑΛΙ
Ο Αντρέ Σμιθ είπε
ότι έφυγε από το διαμέρισμα μαζί με τον Σάλι.
Πήγαν στο Νιούαρκ
κι εκεί είδε τον Σον Σάλι για τελευταία φορά.
Έπρεπε να συνεχίσουμε το ψάξιμο.
Να βρούμε σε ποιον τηλεφωνεί και να τον εντοπίσουμε.
Οπότε, παρακολουθούσαμε τους πύργους.
Είχε σταματήσει στη Λουιζιάνα.
Κάποιοι ντετέκτιβ κι ο αρχιφύλακας πήγαν στη Νέα Ορλεάνη.
Ο Σάλι ήταν ένα βήμα μπροστά.
Συνεχίσαμε το ψάξιμο.
Ψάχναμε το κινητό του, αλλά το είχε πετάξει.
Δεν είχαμε άλλα στοιχεία έρευνας πλέον.
Συνεχίζαμε το ψάξιμο, αλλά είχαν περάσει δύο μήνες πια.
Η υπόθεση πάγωσε.
Θέλαμε να δημοσιεύσουμε το προφίλ του σε εκπομπή.
Στις 14 Ιουλίου, το America's Most Wanted μετέδωσε
την υπόθεση του Κάρνεγκι Ντέλι με ύποπτο τον Σον Σάλι,
αναζητώντας στοιχεία.
Προβάλλεται σε όλη τη χώρα.
Οπότε, καλύπτουμε πολύ έδαφος
και ειδοποιούμε τον αμερικανικό λαό.
Ο Θεός να έχει καλά την Αμερική. Αυτό θα πω εγώ.
Είκοσι λεπτά μετά τη μετάδοση,
ο κόσμος άρχισε να τηλεφωνεί.
Κάποιος στη Φλόριντα τον αναγνώρισε και μας ειδοποίησε.
Φερόταν να βρίσκεται σε άσυλο αστέγων στο Μαϊάμι.
Επικοινωνούν αμέσως με το Μαϊάμι.
Λένε "Πρέπει να τον πιάσετε".
Ένας ντετέκτιβ από το Μαϊάμι
ανέκρινε άτομα στο άσυλο αστέγων.
Ο Σον Σάλι μπήκε στο λόμπι
και το 'βαλε στα πόδια.
Τα σκυλιά τον κυνήγησαν
και τον στρίμωξαν στην αυλή κάποιου.
Τον έπιασε η ομάδα αστυνομικών σκυλιών του Μαϊάμι.
Τον δάγκωσε ένα σκυλί στο αριστερό χέρι,
αλλά τον περιθάλψαμε και τον συλλάβαμε.
Αντιμετωπίζει τρεις κατηγορίες για φόνο πρώτου βαθμού
και μία κατηγορία για αντίσταση σε σύλληψη χωρίς βία.
Πριν τον πιάσουν, ήμουν…
Κι ο παραμικρός ήχος…
Δεν κοιμόμουν τα βράδια.
Φοβόμουν ότι θα μπουν στο σπίτι.
Όταν έπιασαν και τους δύο,
ένιωσα ανακούφιση.
ΕΠΙΑΣΑΝ ΤΟΝ ΦΥΓΑ ΤΗΣ ΔΟΛΟΦΟΝΙΑΣ ΣΤΟ ΚΑΡΝΕΓΚΙ ΝΤΕΛΙ!
Ο αστυνομικός διευθυντής του Μανχάταν
μου είπε να πάω στη Φλόριντα
και να ανακρίνω τον Σον Σάλι.
Μερικές φορές, όταν κάποιος είναι φυγάς,
ανακουφίζεται όταν τον πιάνουν.
Φαινόταν κάπως ανακουφισμένος που τον είχαν πιάσει.
Τον ανέκρινα.
Ρώτησα τι έγινε και ομολόγησε.
Του πήραν προφορικές και γραπτές καταθέσεις.
Παραδέχτηκε ότι σκότωσε την Τζένιφερ.
Το όπλο εκπυρσοκρότησε, ήταν ατύχημα.
Το υπόλοιπο φταίξιμο το έριξε στον Αντρέ Σμιθ,
για τα άτομα στο σαλόνι.
Παραδέχτηκε ότι τράβηξε τη σκανδάλη, κι ας ήταν κατά λάθος,
ότι σκότωσε την Τζένιφερ Στολ.
Ήταν σημαντικό.
Και ήταν σημαντικό
επειδή στη δίωξη για φόνο στο πλαίσιο άλλης κακουργηματικής πράξης
δεν έχει σημασία αν ο φόνος έγινε εσκεμμένα ή όχι.
Για την ακρίβεια, δεν έχει καν σημασία αν το άτομο πέθανε
επειδή το πυροβόλησες εσύ ή άλλος.
Αν συμμετέχεις στην υποκείμενη ληστεία,
βάσει νόμου, είσαι υπεύθυνος για τους φόνους
όσο κι αυτός που τράβηξε τη σκανδάλη.
ΚΑΤΗΓΟΡΙΑ: ΔΟΛΟΦΟΝΙΑ ΔΕΥΤΕΡΟΥ ΒΑΘΜΟΥ
Ο Φίλιπ Κινγκ καθόταν στη δεύτερη σειρά
όταν είδε πρώτη φορά κατά πρόσωπο τον Σον Σάλι,
έναν εκ των δύο κατηγορουμένων για τον φόνο του γιου του, Στίβεν.
Έλεγα στον εαυτό μου "Συγκρατήσου.
Μην πηδήξεις τα κάγκελα για να του ορμήξεις".
Το έβλεπα. Έβλεπα τι περνούσε αυτός ο άντρας.
Τέτοια σχέση θέλω με τον γιο μου.
Συγκινήθηκα λίγο.
Τέτοια σχέση έχω, κι έτσι ήμουν με τον πατέρα μου.
Τρέχαμε με την προετοιμασία για το δικαστήριο.
Για εσάς έχουν περάσει δυο χρόνια,
αλλά για τη μάνα, τον πατέρα, τα αδέλφια,
είναι σαν να έγινε εχθές μόλις.
ΣΕΠΤΕΜΒΡΙΟΣ 2001 3 ΕΒΔΟΜΑΔΕΣ ΠΡΙΝ ΑΠΟ ΤΗ ΔΙΚΗ
Ήταν Τρίτη.
Ήμουν με τα παιδιά μου. Τα πήγαινα στο σχολείο.
Άκουσα ότι ένα αεροπλάνο έπεσε στο Παγκόσμιο Κέντρο Εμπορίου.
Φορούσα τζιν και κοντομάνικο μπλουζάκι.
Με το μπλέξιμο που είχε γίνει με το Κάρνεγκι Ντέλι,
πήγα σπίτι και έβαλα σακάκι.
Καθυστέρησα γύρω στα 20 λεπτά.
Ακούω το δεύτερο αεροπλάνο ενώ είμαι στο σπίτι μου.
Ήταν πραγματικά…
Πραγματικός τρόμος.
Όλοι είχαν τρελαθεί από την αγωνία και τον φόβο.
Όσους έβλεπες.
Είναι απίστευτο αυτό που συνέβη.
Όταν έπεσαν… Αυτά τα πράγματα δεν τα ξεχνάς.
Έχασα μερικούς καλούς φίλους.
Μου είναι δύσκολο να το συζητάω.
Επέζησα την 11η Σεπτεμβρίου.
Αν δεν έκανα 20 λεπτά να αλλάξω,
μπορεί να ήμουν αλλού, με διαφορετική κατάληξη.
Πάντα λέω ότι το μάθημα που πήρα για το σακάκι
και που δεν εμφανίστηκα με πρόχειρα ρούχα
μου έσωσε τη ζωή.
Ο Θεός ν' αναπαύσει όσους πέθαναν τότε,
αλλά άνθρωποι πεθαίνουν ακόμα απ' αυτό.
Μετά από 20 χρόνια, μου βρήκαν καρκίνο που σχετίζεται μ' αυτό.
Οι τρομοκράτες έκαναν μεγαλύτερο κακό απ' ό,τι υπολόγιζαν.
Πνιγόμουν στη δουλειά μετά την επίθεση.
Στο γραφείο μου επικρατούσε χάος.
Άλλαξε ριζικά τη ζωή μου.
Άλλαξε τη δουλειά μου, την προσωπική μου ζωή, τα πάντα.
Όλους μας επηρέασε. Ήμασταν όλοι εκεί εκείνη τη μέρα.
Νιώσαμε ότι έπρεπε να στηρίξουμε και να βοηθήσουμε ο ένας τον άλλον.
Και το κάναμε.
Μετά γυρίσαμε στη δουλειά και κάναμε αυτό που ξέρουμε.
Και συνεχίσαμε έτσι.
ΜΑΪΟΣ 2002 1 ΧΡΟΝΟ ΜΕΤΑ ΤΙΣ ΑΝΘΡΩΠΟΚΤΟΝΙΕΣ
Η δίκη έγινε σχεδόν έναν χρόνο μετά τις δολοφονίες.
Ήταν πολύ ιδιαίτερη υπόθεση.
Δεν είχα ξαναδεί κάτι παρόμοιο.
Δικάζονταν και οι δύο ταυτόχρονα.
Είχαν δύο σώματα ενόρκων και τους δύο κατηγορούμενους μαζί.
Το προτέρημα αυτού του τρόπου εκδίκασης
ήταν ότι οι επιζήσαντες δεν χρειαζόταν να έρθουν ξανά
και να ξαναζήσουν το συμβάν εις διπλούν σε δύο ξεχωριστές δίκες.
Η μία φορά φτάνει.
Δεν μ' αρέσει η προσοχή,
αλλά ήμουν στο έδρανο κι έλεγα την ιστορία μου.
Εστίασα στη φίλη μου Φραντσέσκα που ήταν εκεί.
Με συνόδευσε.
Έτσι μπόρεσα να παραμείνω ψύχραιμος.
Η δίκη κράτησε μερικές εβδομάδες.
Υπήρχαν πολλοί μάρτυρες.
Ήθελα να καταλάβω τι συνέβη στην Τζεν
και στους φίλους της που αγαπούσε τόσο.
Οι φωτογραφίες απ' τον τόπο του εγκλήματος με αναστάτωσαν.
Ο ένας δράστης είπε
"Όταν ήμουν με την Τζένιφερ, τη φύλαγα με το όπλο.
Έτρεμαν τα χέρια μου, φοβόμουν πολύ.
Ήθελα να φύγω από εκεί. Εκπυρσοκρότησε κατά λάθος".
Δεν εκπυρσοκρότησε.
Και το ξέρουμε διότι το τραύμα στο κεφάλι της Τζένιφερ,
από τη σφαίρα,
ήταν τραύμα εξ επαφής.
Γι' αυτό, μη μου λες ότι έτρεμες και φοβόσουν
κι ότι εκπυρσοκρότησε.
Όχι, το κρατούσες έχοντας πάσα πρόθεση
και πυροβόλησες.
Τα στοιχεία δεν λένε ψέματα.
Οι άνθρωποι λένε.
Πολλά ψέματα.
ΚΑΙ ΟΙ ΔΥΟ ΕΝΟΧΟΙ
ΠΟΙΝΗ 120 ΕΤΩΝ ΣΤΟΝ ΚΑΘΕΝΑ
Ο ΔΙΚΑΣΤΗΣ ΤΟΥΣ ΚΑΤΑΔΙΚΑΣΕ
Όταν ακούσαμε την ετυμηγορία,
νιώσαμε ανακούφιση
και μια αίσθηση περηφάνιας.
Ένιωσα πολύ χαρούμενος γιατί όλες οι προσπάθειες,
και εκ μέρους όσων είχαν πεθάνει,
της Ρόζεμοντ και του Άντονι, που ζούσαν ακόμα,
και των οικογενειών τους.
Επιτέλους, είχαν κάτι σαν επίλογο.
Κοιμόμουν πολύ πιο εύκολα,
γνωρίζοντας ότι δεν θα έβλεπαν ξανά το φως της μέρας.
Δεν χοροπηδούσαμε απ' τη χαρά μας, δεν πανηγυρίζαμε.
Ήταν μια πολύ ήσυχη στιγμή
και ο κόσμος απλώς…
Αγκαλιαζόταν, έκλαιγε.
Σαν να είπαμε "Εντάξει τώρα"…
Αποδόθηκε δικαιοσύνη.
Ο θάνατος της Τζεν επηρέασε πολλούς από μας,
χωρίς να γνωριζόμαστε καν.
Και στο τέλος, ήρθαμε όλοι σε επαφή.
Κάθε χρόνο μετά απ' αυτήν την τραγωδία,
τιμούσαμε τη ζωή της Τζεν στα γενέθλιά της.
Η Ημέρα της Τζεν.
Είχε πολύ καλή ψυχή.
Πραγματικά.
Η Ίρμα μού είπε για την καταδίκη.
Χάρηκα πολύ που υπήρξε καταδίκη.
Αλλά, ξέρεις, είναι…
Δεν είναι σαν να πήρες το πρωτάθλημα.
Δεν χαίρεσαι. Συνέβη επειδή κάποιος πέθανε.
Δεν ξέρω πώς να περιγράψω το συναίσθημα.
Όταν πρωτοέγινα αστυνομικός, πάθαινα κρίσεις πανικού.
Την πρώτη φορά που έπαθα κρίση πανικού,
είχα δύο πτώματα την ίδια μέρα και δεν ήξερα από θάνατο ως τότε.
Στο τέλος, έμαθα πώς να σταματάω τα συναισθήματά μου.
Σαν να βλέπω έναν διακόπτη στο μυαλό μου. Σαν διακόπτη φωτός.
Και κάνω κλικ.
Τον ανοίγω και τον κλείνω. Όταν θέλω εγώ.
Δεν είναι ότι δεν νοιάζομαι…
Δεν μπορείς να ελέγξεις τι θα γίνει,
οπότε ζεις μέρα τη μέρα.
Έτσι ζω, μέρα τη μέρα.
Αυτοί οι φόνοι έγιναν χωρίς λόγο.
Θυμήθηκα την πρώτη εκείνη υπόθεση,
όταν κατάλαβα πόσο κακοί μπορεί να είναι οι άνθρωποι.
Ήταν η υπόθεση Μάικλ ΜακΜόροου του 1997.
Ήταν κτηνωδία.
Πολύ κραυγαλέα.
Από τους πιο ανατριχιαστικούς τόπους εγκλημάτων.
Και έχω δει χιλιάδες.
Πήγαμε στη Σέντραλ Παρκ Γουέστ 115 μετά από καταγγελία για αγνοούμενο.
Μια πολυκατοικία πλουσίων.
Βλέπουμε ένα νεαρό κορίτσι κι ένα αγόρι στην μπανιέρα,
να πλένονται με νερό.
Όσο άβολο κι αν ήταν το σκηνικό,
πρόσεξε ότι υπήρχε αίμα.
Είπε "Υπάρχει ένα πτώμα στη λίμνη".
Πτώμα στη λίμνη; Τι πιθανότητες υπάρχουν;
Το πτώμα του 44χρονου Μάικλ ΜακΜόροου
ανασύρθηκε από λίμνη στο Σέντραλ Παρκ.
Το θύμα είχε δεχτεί 30 μαχαιριές,
είχε ανοιχτεί και ξεκοιλιαστεί.
Γιατί ήθελε κάποιος να τον διαλύσει έτσι;
Γιατί;